

8
ועדת הכספים
10.10.2001

[bookmark: _GoBack]פרוטוקולים/כספים/3787
	ירושלים, כ"ח בתשרי, תשס"ב
15 באוקטובר, 2001

הכנסת החמש-עשרה									נוסח לא מתוקן
מושב שלישי

נכחו:

חברי הוועדה:	יעקב ליצמן - היו"ר
	עופר חוגי
	אמנון כהן
	נחום לנגנטל

	מ"מ
	זאב בוים




מוזמנים:	אריאל קטן	- תקציבן, המשרד לענייני דתות
	יגאל גדרון	- אגף התקציבים, משרד האוצר
	אסף רגב	- אגף התקציבים, משרד האוצר




יועצת משפטית:	אנה שניידר

יועצת כלכלית:	סמדר אלחנני

מנהל הוועדה:	איוור קרשנר

קצרנית:	תמר שפנייר






סדר היום:  
1. שינויים בתקציב לשנת 2001.
2. חילופי גברי בוועדה המשותפת לתקציב הכנסת.


שינויים בתקציב לשנת 2001


פנייה מס' 212

היו"ר יעקב ליצמן:

	אני פותח את הישיבה. לפנינו פנייה מספר 212. יגאל גדרון, בבקשה.

יגאל גדרון:

	מדובר על שינויים בתקציב משרד הבריאות, אחד בהרשאה להתחייב, פיזור התוכניות; ואותו הדבר גם בסעיפי ההוצאה - השינוי הוא בתקציב הפיתוח של משרד הבריאות, סעיף 67. פשוט המשרד שם את אותם כספים בסעיפים שהוא מצא לנכון, אחד בהרשאה להתחייב ואחד בהוצאה.

היו"ר יעקב ליצמן:

	אתה אמרת את המילה "פשוט", אבל אני לא רואה שזה כל כך פשוט. אולי תסביר לי למה מורידים מבתי חולים ממשלתיים?

יגאל גדרון:

	בגלל שמדובר בפיתוח, זה לפי הקצב של תוכניות הפיתוח. לדוגמא, אם בבית חולים מסויים קבלן פשט את הרגל או שהתכנון נתקע - זו סתם דוגמא - פשוט משנים את הקצב. זה מה שאנחנו רואים פה בהרשאה להתחייב, שינוי של 28 מיליון שקלים.

היו"ר יעקב ליצמן:

	 אתה לא מוריד מבתי חולים ממשלתיים?

יגאל גדרון:

	אני לא מוריד שום דבר. זה פשוט לפי קצב התוכניות; זו פנייה של משרד הבריאות, כך הוא מבקש לשים את הכספים ביחס להתקדמות הפרוייקטים. 

היו"ר יעקב ליצמן:

	 אני שואל: האם אתה מוריד מהתקציב השוטף ומגדיל את הגירעון?

יגאל גדרון:

	אין שום קשר בין הגירעון של בתי החולים לבין התקציב הזה. פה זה תקציב פיתוח, זה סיפור אחר. 

היו"ר יעקב ליצמן:

	 כלומר, כל הסיבה של השינוי היא בגלל שלא ניצלו את הסעיף ולא צריך את הכסף הזה עד סוף שנת התקציב?


יגאל גדרון:

	לא. אין פה שום קשר לניצול הסעיף, ההרשאה להתחייב היא כדי להמשיך את הפרוייקט בשנה הבאה, כדי שהוא יוכל להתחייב. הרי הפרוייקט חי תקופה מסויימת; אנחנו יכולים להקציב 10 והפרוייקט שווה 100, אז כדי שהפרוייקט ימשיך משנה לשנה צריך להעביר את ההרשאה להתחייב. אין לזה שום קשר לגירעון בתי החולים, זה בכלל סעיפים תקציביים אחרים.

היו"ר יעקב ליצמן:

	אני מבין שאתה גם לא פוגע בפיתוח.

יגאל גדרון:

	לא.

היו"ר יעקב ליצמן:

	 חבר הכנסת אמנון כהן, אתה בעד?

אמנון כהן:

	 מאשר.

היו"ר יעקב ליצמן:

	 מי בעד אישור הפנייה?

הצבעה
בעד - 2
נגד - אין
פנייה מס' 212 נתקבלה.

היו"ר יעקב ליצמן:

	 אושר פה אחד.


הישיבה הופסקה בשעה 10:10.

הישיבה נתחדשה בשעה 10:15.



פנייה מס' 211


היו"ר יעקב ליצמן:

	 אני מחדש את הישיבה. לפנינו פנייה מס' 211. אריאל קטן מהמשרד לענייני דתות, בבקשה. אני מבין שזה חלק מההעברות שאיפשרו להעביר את התקציב לישיבות.


אריאל קטן:

	לפי מה שאני רואה פה, יש פה גם לישיבות וגם כל מיני דברים.

היו"ר יעקב ליצמן:

	 העיקר - 31 מיליון שקל - זה הישיבות. אני התחייבתי לאוצר לפני החג, אפילו שזה עוד לא עבר, שזה יעבור. בגלל זה איפשרו להעביר את התקציב לישיבות לפני החג. 

אמנון כהן:

	 למה מורידים 1.3 מיליון שקל ממקומות קדושים, בסעיף 2208?

היו"ר יעקב ליצמן:

	 להיפך, בסעיף 220321 יש תוספת של 400 אלף שקל לתמיכה במקומות קדושים. חבר הכנסת אמנון כהן, זה על דעתו של השר שלך.

אמנון כהן:

	האם הרפרנט יודע להסביר למה הורידו מסעיף 2208?

אריאל קטן:

	זה מבני דת לעדות נוצריות. הם פשוט מעבירים לסעיף אחר שלהם, לסעיף פעילות שוטפת, בגלל הבחירה של הפטריארך החדש. זו העברה פנימית שלהם.

היו"ר יעקב ליצמן:

	זאת היתה הפנייה שבגינה ביקשו שנכנס את הוועדה ערב החג, ולא היתה אפשרות כי זה הגיע ממש בערב סוכות.

	מי בעד פנייה מספר 211?

הצבעה
בעד - 3
נגד - אין
פנייה מס' 211 נתקבלה.

היו"ר יעקב ליצמן:

	 הפנייה אושרה.



פנייה מס' 214


היו"ר יעקב ליצמן:

	 אנחנו עוברים לפנייה מס' 214 של המשרד לענייני דתות, זה החלק השני של הפנייה הקודמת. כולם בעד?

אמנון כהן:

	 כן.

נחום לנגנטל:

	 כן.

היו"ר יעקב ליצמן:

	 פנייה מספר 214 אושרה.



בקשה מס' 22008 


היו"ר יעקב ליצמן:

	 אנחנו עוברים לבקשה מספר 22008. 

אמנון כהן:

	 אני רוצה לדעת למה מורידים פה מטיפול בעולים וגרים.

אריאל קטן:

	זה עבר ממשרד הדתות לבתי הדין הרבניים.

היו"ר יעקב ליצמן:

	 אתה רואה את זה אחרי כן בפירוט.

	מי בעד בקשה מס' 22008?

הצבעה
בעד - 3
נגד - אין
בקשה מס' 22008 נתקבלה.

היו"ר יעקב ליצמן:

	 הבקשה אושרה פה אחד.

נחום לנגנטל:

	 מה זה שירותי ייעוץ לנישואין? באיזה סעיף זה נמצא?

אריאל קטן:

	בסעיף שירותי כוח אדם וייעוץ. שם נמצא כל הייעוץ, גם למכון פועה.

נחום לנגנטל:

	 כמה אתם מוסיפים להם עכשיו?

אריאל קטן:

	סכום של 1.8 עבר מסעיף של משרד הדתות לרבנות. 



בקשה מס' 29011


היו"ר יעקב ליצמן:

	אנחנו עוברים לבקשה מספר 29011. אסף רגב, בבקשה.

אסף רגב:

	מדובר פה על שלושה שינויים בתקציב הרגיל של משרד השיכון. אחד, תיקצוב לשכת סגן השר. השינוי השני הוא תוספת של 900 אלף שקל לצורך פעילות לעידוד ההתיישבות בחבל עזה, יהודה ושומרון, הבקעה, הערבה וגוש עציון. מדובר בעיקר על הכוונת משתכנים, פרסום. השינוי השלישי הוא תיגבור תקציב אבטחת קריית הממשלה במזרח ירושלים.

אמנון כהן:

	 נאשר רק את האבטחה. זה בעייתי כי מורידים פה משיקום שכונות. 

עופר חוגי:

	 למה סגן השר מקבל חמישה עובדים ולא שישה?

אסף רגב:

	העובד השישי, שהוא נהג, מועסק במסגרת התקנים של המשרד. פה מדובר על עובדים של סגן השר.

היו"ר יעקב ליצמן:

	 רבותיי, מי בעד בקשה מספר 29011?

הצבעה
בעד - 3
נגד - אין
בקשה מס' 29011 נתקבלה.

היו"ר יעקב ליצמן:

	 בקשה מספר 29011 אושרה פה אחד. 




בקשה מס' 22014


היו"ר יעקב ליצמן:

	 יש פה עוד הודעה של משרד הדתות בעניין שימוש ב-10 מיליון שקל עודפי תקציב. זה אותו העניין של תקציב הישיבות.

	מי בעד אישור הבקשה?

הצבעה
בעד - 4
נגד - אין
בקשה מס' 22014 נתקבלה.

היו"ר יעקב ליצמן:

	 הבקשה אושרה. 


חילופי גברי בוועדה המשותפת לתקציב הכנסת

היו"ר יעקב ליצמן:

	לוועדה המשותפת של ועדת הכספים וועדת הכנסת לתקציב הכנסת יש ישיבה היום בשעה 11:00. מסיעד הליכוד חברים בה גם חבר הכנסת מיכאל איתן, מטעם ועדת הכנסת, וגם חבר הכנסת אברהם הירשזון, מטעם ועדת הכנסת. אני מעוניין להיכנס לוועדה הזאת.

אמנון כהן:

	 אתה חייב להיכנס.

היו"ר יעקב ליצמן:

 אז אני אתחלף עם חבר הכנסת הירשזון.

תודה רבה, הישיבה נעולה.


הישיבה ננעלה בשעה 10:40.






